Testowy wobchod „HYpe“ pyta sobuskutkowacych
Wojerecy (AK/SN). Diego Soor ma wulki són. „Chcu so překupc za běrowowy managament stać. Chcu jězbnu dowolnosć złožić. Předewšěm pak chcu w swojej domiznje, we Wojerecach wostać“, měni 17lětny młodostny z Brětnje, kiž njeje dotal ze swojimi požadanjemi wuspěch měł. W rjadowni 10B Wojerowskeho Léona Foucaultoweho gymnazija čuje so wón runoprawnje akceptowany, byrnjež schorjenja dla na koleskaty wozyčk pokazany był. Za Wojerecy je naćisnył logo, na kotrymž stej pismikaj „H“ a „Y“ do so splećenej. Logo woznamjenja zwisk mjez starym a nowym městom, kotrejž stej z Čornym Halštrowom zwjazanej. T-shirty, čapki a toboły su z logom poćišćane. Přichodnje ma značka tež kabaty a zymske měcy pyšić. Dalše ideje zrawja.
slk_Latn szl_Latn